cyanic-selkie/wikianc huggingface dataset:
Stella Artois
Geskiedenis
In 1926 het Brouwerij Artois Stella as 'n Kerstydbier bekend gestel, vernoem na die Kersster (Ster van Betlehem). Dit is eers in die winterseisoen verkoop en het uiteindelik die hele jaar beskikbaar geword, met uitvoere na die breë Europese mark wat in 1930 begin het. Produksie is vir 'n tydperk gestaak toe bedrywighede tydens die Tweede Wêreldoorlog opgeskort is. Teen 1960 is jaarliks ongeveer 100 miljoen liter Stella Artois geproduseer. Whitbread het dit in 1976 onder kontrak in die Verenigde Koninkryk begin brou.
Vulva
Seksuele opwekking
’n Orgasme kan gepaardgaan met vroulike ejakulasie, wat meebring dat vloeistof van óf die kliere van Skene óf die blaas uit die urinebuis skiet. Ná ’n orgasme keer die vagina en vaginale opening terug na hulle normale toestand, en die res van die vulva keer terug na sy normale grootte, posisie en kleur.
Biologiese ritme
Verskeie lewende organismes het gedragspatrone wat met gereelde tussenposes – elke jaar, elke maand, elke dag, of met die getye – herhaal word. Hierdie gedragspatrone gaan byvoorbeeld gepaard met die veranderinge wat met seisoenwisselings kom in die daglengte, die temperatuur en die daaglikse siklus van lig en donker. Bekende voorbeelde van biologiese ritme is die hartslag, asemhaling en senu-impulse. Daarbenewens is daar ook ritmes wat op groter skaal plaasvind en wat dit vir die organisme moontlik maak om hom heeltemal by sy omgewingsverandering aan te pas.
Uit die geskiedenis van die evolusie, blyk dit dat die gereelde wisseling tussen gunstige en ongunstige lewensomstandighede groot druk op alle organismes uitoefen. Dit het daartoe aanleiding gegee dat die organismes hulself geleidelik fisiologies by hierdie ritme in die natuur aangepas het. Baie lewende wesens is as gevolg hiervan daarop voorberei om jaarliks 'n ongunstige periode te wagte te wees en hulself fisiologies daarop in te stel. As hierdie spesifieke tydperk dan uiteindelik aanbreek, is die organismes daartoe in staat om dit te oorleef.
24-uurritmes
Die aantal voorbeelde waaruit blyk dat sowel plante as diere op die een of ander manier tyd kan meet, is legio. Die sirkadiese ritme (circa=ongeveer, dies=dag) waarby elke vier en twintig uur bepaalde lewensverrigtings terugkeer, kom die meeste voor.
Raoult se wet
Voorbeeld 3
(a) Molfraksies
NG gemeente Delportshoop
Beginjare Die omgewing van die Hartsrivier in Griekwaland-Wes is in die beginjare deur leraars van Dutoitspan bedien. Dit het ook die Vaalrivierdelwerye ingesluit. Op 2 Junie 1883 word die Ned. Geref. Gemeente Cathcart-Wes op die skoolplaas Boetsap gestig. Dít is genoem na sir George Cathcart, ’n voormalige goewerneur aan die Kaap. Die naam Wes is daaraan toegevoeg om dit te onderskei van Cathcart in die Oostelike Provinsie. Die nuwe gemeente het ook die inwoners van die Vaalrivier ingesluit. Met die besoek van die ringskommissie aan Boetsap word ds. JD Kestell as eerste konsulent van Cathcart-Wes benoem. In 1888 keur die sinode goed dat die naam van die gemeente na Boetsap verander.
Kid Cudi
Kid Cudi is 'n Amerikaanse akteur en komponis. Hy is bekend vir sy rolle in die rolprente Project X (2012), Need for Speed (2014), Two Night Stand (2014), en Rampage (2018).
Chandra-X-straalsterrewag
Dit is saam met die Hubble- en die Spitzer-ruimteteleskoop een van die groot sterrewagte. Dit is al beskryf as net so revolusionêr as Galileo se eerste teleskoop.
Snuif
Gebruik
‘n Bietjie van die poeier word tussen die duim en die voorvinger vasgevat en vinnig in die neus opgetrek. Dit kan ook aan die tandvleis gesmeer en ingesluk word. Deur die opsnuif kom die nikotien in die bloedstroom. Gebuikers glo dat snuif oor medisinale eienskappe beskik. Dit help teen gewone verkoue en slymvliesontsteking en dien as ontstuwingsmiddel van die neus. Snuif is beskou as ‘n stimulant sowel as ‘n kalmeermiddel. Langafstand-vragmotorbestuurders het dit gebruik om wakker te bly en ander weer om stanke te verdryf. Snuif dryf glo alle kieme uit die kop. Gedurende die Spaanse griep in Suid-Afrika was snuifgebruikers blykbaar minder vatbaar vir die virus.
Isabelle de Charrière
Latere lewe
Uiteindelik, in 1771, trou sy met die Switserse Charles-Emmanuel de Charrière de Penthaz (1735-1808) gebore in Colombier,   die voormalige private onderwyser van haar broer Willem René in die buiteland van 1763 tot 1766. Daarna was sy bekend as Isabelle de Charrière. Hulle vestig hulle te Le Pontet in Colombier (naby Neuchâtel ), gekoop deur sy oupa Béat Louis de Muralt, saam met haar skoonpa François (1697–1780) en haar twee ongetroude skoonsusters Louise (1731-1810) en Henriette (1740–1814). Die kanton Neuchâtel is toe deur Frederick die Grote as prins van Neuchâtel in persoonlike vereniging met Pruise geregeer. Daar was godsdiensvryheid wat veroorsaak het dat baie vlugtelinge, waaronder Jean-Jacques Rousseau, Béat Louis de Muralt en David Wemyss, lord Elcho, na die kanton Neuchâtel gekom het. Die egpaar het ook beduidende hoeveelhede tyd in Genève en Parys deurgebring.
Castor
Fisieke eienskappe
Castor C is ’n veranderlike ster wat geklassifiseer word as ’n BY Draconis-tipe. Hulle is koel dwergsterre wat in helderheid wissel terwyl hulle roteer vanweë stervlekke of ander variasies in hulle fotosfeer. Die twee rooidwerge van Castor C is feitlik identies, met ’n ligsterkte van minder as 10% van die Son s'n.
Ennis House
ennishouse.com
Daniel Adams-Ray
Sedert 2009: sololoopbaan
Tydens 'n mode-uitstalling in die Noordelike Halfrond se somer van 2009 het hy musiek vervaardig wat tot nuwe liedjies gelei het. Dit het gelei tot die begin van 'n sololoopbaan. Volgens hom kan die musiek "Keniaanse pop-disco-indie-punk" genoem word. Sy nuutgeskrewe liedjies het invloede van Motown-disco, afro beat, hip-hop en 60-er-surf.
Ennis House
Danksy sy unieke ligging naby Hollywood en sy buitengewone ontwerp het Ennis House steeds weer die aandag van rolprentmakers getrek. Naas televisie-advertensies en -programme het die huis ook as toneel vir rolprente soos House on Haunted Hill (1959) en Ridley Scott se Blade Runner (1982) gedien.
Ontwerp
Ennis House word as die mees volmaakte voorbeeld van Frank Lloyd Wright se fassinasie met voor-Columbiaanse boukuns gedurende die 1920's beskou wat sy neerslag in 'n aantal ontwerpe in Suid-Kalifornië gevind het (tussen 1919 en 1925 het vier residensiële geboue en 'n kindergarten in Los Angeles ontstaan ). Die massiewe betongebou, wat op 'n heuweltop bo-oor Hollywood en die Los Angeles-bekken ontstaan het, skep vir 'n waarnemer wat aan die voet van die steil heuwelhelling staan, die indruk van 'n laagliggende trappiramide. In vergelyking met Wright se ander ontwerpe vir residensiële gebou het Ennis House 'n buitengewoon monumentele voorkoms met 'n dominerende vertikale dimensie. Nogtans het die argitek die huis met sy voltooiing in 1924 meteens as sy gunstelingprojek beskou.
Boumateriale
Die beton vir die blokke - 'n mengsel van gruis, graniet en sand wat op die bouperseel ontgin is - is per hand in aluminiumvorms gegiet. Hierdeur is blokke van 16 x 16 x 3,5 duim verkry wat met staalstawe aan mekaar «geweef» is. Na die betonblokke is derhalwe as «tekstielblokke» verwys.
Longembolisme
Dit word algemeen met teen-stollingmiddels behandel, wat help dat die bloed nie stol en klonte veroorsaak nie.
Searsia albida
Searsia albida is 'n struik wat hoort tot die genus Searsia. Die struik is inheems aan die Kanariese Eilande, Kaap Verde, Mauritanië, Marokko en Wes-Sahara.
Verkoeling
kalsiumchloried en sneeu (-51 °C);
Olietenkskip
Sommige gespesialiseerde tipes olietenkers is oor die jare ontwikkel. Een van hierdie is die vlootaanvullingskip, 'n tenker wat 'n bewegende vaartuig van brandstof kan voorsien. Kombinasie erts-grootmaat-oliedraers en permanent-vasgemeerde swaaistooreenhede is twee ander variasies van die standaard olietenkskipontwerp. Olietenkskepe was al betrokke by 'n hele aantal skadelike en hoëprofiel oliestortings. As gevolg hiervan is hulle onderhewig aan streng ontwerp- en operasionele regulasies.
Chonelasma choanoides
Die spons behoort tot die geslag Chonelasma en behoort tot die familie Euretidae. Die wetenskaplike naam van die spesie is die eerste keer geldig gepubliseer in 1910 deur Schulze & Kirkpatrick.
Ben Bouwer
Ná die Vryheidstryd
Saam met sy swaer, Philip Watermeyer, het hy in 1903 met 'n algemene agente- en afslaersaak op Middelburg, Tvl., begin. Maar dié onderneming, sowel as 'n poging om te boer, het misluk, en Bouwer het hom daarna aan prospekteerwerk in Noord-Transvaal gewy. Ná die toekenning van selfregering aan Transvaal is Bouwer in 1908 as inspekteur van polisie benoem. In 1912 is hy na die nuwe Unie-verdedigingsmag oorgeplaas en in dieselfde jaar aangestel as distriksoffisier op De Aar met die rang van majoor.
Henrik Petersson
Henrik Petersson (gebore 6 April 1973 in Uppsala, Swede), is 'n Sweedse wiskundige, onderwyser in wiskunde en 'n skrywer. Petersson is 'n dosent aan die Chalmers Universiteit van Tegnologie en werk as 'n lektor in wiskunde aan die Hvitfeldtska Gymnasiet in Gotenburg. Hy is die skepper van 'n webgebaseerde kursus in wiskunde vir hoërskoolleerlinge. Die webwerf problemnet.n.nu is gefinansier deur die stigting Solstickan.
Campbell-versamelings
Hierdie internasionaal-bekende navorsingsinstelling bestaan uit drie afsonderlike eenhede, naamlik die Killie Campbell-Africana-biblioteek, die Mashu-etnologiemuseum em die William Campbell-meubelmuseum. Al die versamelings word gehuisves in die huis Muckleneuk aan die bopunt van Gladys Mazibukoweg (voorheen Marriottweg) in Essenwood in Durban.
Gethyllis barbarae
Gethyllis barbarae is 'n meerjarige geofiet wat tot die genus Gethyllis behoort. Die spesie is endemies aan Namibië.
Geologiese breuke
Verwantskap met plooiing
Die dekbladteorie het ontstaan na aanleiding van die verskynsel wat in die Alpe aangetref word. In 1846 het Arnold Escher von der Linth (1807 -1872) ontdek dat dik lae gesteentes op die verkeerde plek lê. Die oudste gesteentes het bo-op die jongste gesteentes gelê en dié hele struktuur weer bo-op betreklik jong gesteentes. Hy het aanvaar dat die verskynsel die gevolg was van 'n massiewe oorskuiwing waarby plooiing (wat later gedeeltelik gebreek het) oor 'n afstand van meer as 10 km oor 'n oorskuiwingsvlak geforseer is. Een van Von der Linth se leerlinge Albert Haim (1849-1937), het dieselfde afleiding gemaak en die teorie die eerste keer in 1878 gepubliseer. Een van die groot raaisels wat nie deur die teorie verklaar is nie, was die grootte van die oorskuiwing. Om dit te verklaar, is aangeneem dat daar tegelyk twee oorskuiwings in teenoorgestelde rigtings plaasgevind het. Die Franse geoloog Marcel Bertrand (1847-1907) het egter die stelling verwerp en in 1948 verklaar dat daar nie sprake van teenoorgestelde bewegings was nie, maar dat die massiewe gesteentelae tientalle kilometer ver in dieselfde rigting verplaas is. Na heelwat polemiek is dié teorie in 1903 algemeen aanvaar.
Brussel Lughawe
Vroeë jare
Die oorsprong van die Brussel Lughawe by Zaventem dateer terug na 1940, toe die Duitse besettingsmag 600 hektaar geëis het van landbougrond wat as 'n rugsteunvliegveld gereserveer is. Daar het die Luftwaffe Fliegerhorst Melsbroek gevestig en 3 aanloopbane in die vorm van 'n driehoek gebou: aanloopbaan 02/20, aanloopbaan 07L/25R (wat albei vandag nog in gebruik is) en aanloopbaan 12/30. Die lughawegeboue is in die nabygeleë gemeente Melsbroek gebou en nie van Zaventem nie, en daarom was die vliegveld aan die plaaslike bevolking bekend as Melsbroek (in Nederlands) (of "Fliegerhorst Melsbroek" in Duits).
Ontwikkeling sedert die 1960's
In 2005 is die lughawe bekroon as beste lughawe in Europa deur ACI/IATA, gebaseer op 'n opname van meer as 100 000 passasiers wêreldwyd. Brussel Lughawe het vanaf 2012 steeds op die top-lughawelyste verskyn.
2016 Brussel-bomaanvalle
Op 22 Maart 2016 het twee ontploffings in die Brussel Lughawe om 07:58 plaaslike tyd plaasgevind. Een was naby die American Airlines- en Brussels Airlines-inweegtoonbanke en die ander langs 'n Starbucks-koffiewinkel. ’n Derde bom is in die lughawe gevind en in ’n beheerde ontploffing ontplof. Die lughawe was ná die aanvalle gesluit tot 3 April, toe dit heropen is met tydelike geriewe /teen minder as 20% van sy vorige passasierskapasiteit. Vlugte op pad na die Brussel Lughawe is óf gekanselleer óf na nabygeleë lughawens herlei, soos Brussel-Suid Charleroi-lughawe, Oostende-Brugge Internasionale Lughawe en Schiphol. ISIL het verantwoordelikheid vir die aanvalle aanvaar as 'n daad van wraak teen België vir sy deelname aan voortgesette militêre ingryping teen ISIL.
Pad
Brussel Lughawe kan per motor bereik word via die A201, wat direk met die Brusselse Ringweg verbind is. Van daar af kan die hoofweë van België direk bereik word. Private vennote verskaf drie parkeerplekke by die lughawe, wat altesaam 10 600 parkeerplekke bied.
Hymenancora laevis
Hymenancora laevis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Sinéad O'Connor
Shuhada' Sadaqat (voorheen Magda Davitt; gebore Sinéad Marie Bernadette O'Connor, 8 Desember 1966, Dublin, Ierland - 26 Julie 2023, Londen, Verenigde Koninkryk) was 'n Ierse sanger en musikant. Haar debuut-ateljee-album, The Lion and the Cobra, is in 1987 vrygestel en internasionaal opgeneem. Haar tweede ateljee-album, I Do Not Want What I Haven't Got (1990), het gloeiende resensies ontvang met vrystelling en het haar grootste sukses geword en het meer as sewe miljoen eksemplare wêreldwyd verkoop. Sy hoof-enkelsnit, "Nothing Compares 2 U" (geskryf deur Prince), is in 1990 deur die Billboard Music Awards as die nommer een wêreld-enkelsnit aangewys.
Val Kilmer
Val Kilmer (gebore 31 Desember 1959) is 'n Amerikaanse akteur en vervaardiger. Hy is bekend vir sy rolle in die rolprente The Doors (1991), The Saint (1997), The Salton Sea (2002), en Kiss Kiss Bang Bang (2005).
In 2020 het hy sy memoires gepubliseer met die titel, I'm Your Huckleberry: A Memoir. Sy kankerstryd is vasgevang in die 2021-dokumentêr getiteld Val, wat sy loopbaan en gesondheidskwessies gedokumenteer het. Die film het by die Cannes-rolprentfees vertoon en lof ontvang van kritici.
Gethyllis cavidens
Gethyllis cavidens is 'n meerjarige geofiet wat tot die genus Gethyllis behoor. Die spesie is endemies aan die Noord-Kaap en die Wes-Kaap.
Searsia angustifolia
Die wilgerkorentebos (Searsia angustifolia) is 'n boom wat hoort tot die genus Searsia. Die boom is endemies aan die Oos-Kaap en die Wes-Kaap. Dit kom wydverspreid voor, vanaf die Bokkeveldberge-eskarp, suidwaarts tot by die Kaapse Skiereiland en ooswaarts tot by Swellendam. Die plant is deel van die fynbos. Die boom se FSA-nommer is 377.1.
Verspreiding end habitat
Die groei op lae heuwelhange en dik ruigtes daarvan kan gevind word wat langs riviere en paaie groei.
Hymenancora rufa
Die spons behoort tot die genus Hymenancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1907 deur Kirkpatrick.
Verkeersveiligheid
Paaie
Die tipe verf het egter 2 groot nadele, waaroor daar reeds geruime tyd navorsing gedoen word. Wanneer 'n straat of pad byvoorbeeld verlê of verbreek word, is dit feitlik onmoontlik om die vroeëre strepe so dood te verf dat dit nie in bepaalde omstandighede weerkaats asof hulle nog daar is nie. Die verf is ook baie glad en veral motorfietse gly maklik in nat weer daarop.
Padtekens
Pad- of padverkeerstekens behels reëlings-, waarskuwings- en gids- of inligtingstekens, padmerke wat met behulp van verf in verskillende kleure op die ryvlak of randstene aangebring word, en ook handseine wat deur 'n verkeersbeampte of polisiebeampte gegee word om die verkeer te reël. Alle voertuiggebruikers moet die padverkeerstekens ken en hul kennis daarvan word getoets voordat 'n rybewys vir 'n motor, motorfiets, bus of ander (swaar) voertuig toegestaan word.
Navorsing en opvoeding
Navorsing oor padtoestande word hoofsaaklik deur die Nasionale Instituut vir Vervoer- en Padnavorsing (NIVPN) van die Wetenskaplike en Nywerheidnavorsingsraad (WNNR) onderneem. Hierin word die NIVPN bygestaan deur private liggame soos die Automobiel-Assosiasie (AA) van Suid-Afrika, wat onafhanklike opnames en navorsingsprojekte oor onder meer brandstofbesparing en verkeersveiligheid aanpak en aanbevelings aan die owerheid doen.
Die NVVR en ander organisasies het in die laaste paar jaar verskeie maatreëls ingestel of gesteun wat bygedra het tot 'n vermindering in die aantal ernstige padongelukke. Onder die maatreëls is wetgewing teen dronkbestuur (1973), subsidies vir die uitskakeling van gevaarplekke op paaie, wetgewing oor die dra van valhelms deur motorfietsryers en van veiligheidsgordels deur motoriste, en weerkaatsende nommerplate.
Voertuie
Daar word voortdurend navorsing gedoen oor die bou van veiliger en betroubaarder voertuie. Alle voertuie wat na 1965 geregistreer is, moet met veiligheidsgordels vir die voorste sitplekke toegerus wees. Voertuie moet padwaardig wees, dit wil se hul rem me, bande en ander toe rusting moet in so 'n toestand wees dat hulle met veiligheid gebruik kan word. Alle voertuie moet deur derdepartyversekering gedek wees om te verseker dat vergoeding aan ŉ derde party betaal sal word in geval van dood of beserings. Alle voertuie moet ook geregistreer wees by die lisensieowerheid van die stad of dorp waar die eienaar woonagtig is.
Chonelasma lamella
Die spons behoort tot die geslag Chonelasma en behoort tot die familie Euretidae. Die wetenskaplike naam van die spesie is die eerste keer geldig gepubliseer in 1886 deur Schulze.
Kyle Kinane
Kyle Kinane (gebore 23 Desember 1976) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Funny People (2009), Random Tropical Paradise (2017), en The House (2017), en in die televisiereeks Those Who Can't (2016).
Hymenancora sirventi
Hymenancora sirventi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Hymenancora tenuissima
Die spons behoort tot die genus Hymenancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1905 deur Thiele.
Glikolipied
Bloedgroepe
Bloedgroepe is 'n voorbeeld van hoe glikolipiede op selmembrane sellulêre interaksies met die omliggende omgewing bemiddel. Die vier belangrikste menslike bloedgroepe (A, B, AB, en O) word bepaal deur die oligosakkaride wat gebind is aan 'n spesifieke glikolipied op die oppervlak van rooibloedselle, wat dien as 'n antigeen. Die ongemodifiseerde antigeen, bekend as die H antigeen, is die kenmerk van die tipe O, en is teenwoordig op die rooibloedselle van alle bloedgroepe. Bloedgroep A het 'n N-asetielgalaktosamien bygevoeg as die hoof bepalende struktuur; tipe B het 'n galaktose; en tipe AB het aldrie van hierdie antigene. Antigene wat nie teenwoordig is in 'n individu se bloed nie, sal veroorsaak dat teenliggaampies geproduseer word, wat aan die vreemde glikolipiede bind. Om hierdie rede kan mense met bloedgroep AB bloedoortappings van alle bloedgroepe ontvang (die universele akseptor), en mense met bloedgroep O kan as skenkers optree aan alle bloedgroepe (die universele skenker).
Drosanthemum nordenstamii
Drosanthemum nordenstamii is 'n vetplant in die vygiefamilie wat endemies aan Namibië is.
Drosanthemum schoenlandianum
Drosanthemum schoenlandianum is 'n vetplant in die vygiefamilie wat endemies aan Suid-Afrika is en in die Wes-Kaap voorkom.
Trafalgar-klas duikboot
Die Trafalgar-klas duikboot is 'n klas kernaangedrewe duikbote van die Britse Vloot wat missiele dra. Die klas bestaan uit sewe duibote: Trafalgar, Turbulent, Tireless, Torbay, Trenchant, Talent en Triumph. Gesamentlik staan hulle bekend as die T-bote. Die Trafalgar-klas het die Swiftsure-klas vervang. Hierdie klas was die mees gevorderdste klas in die Britse Vloot totdat die Asture-klas in gebruik geneem is. Die T-bote se ontwerp is ses jaar ná die van die Swiftsure-klas voltooi en oor 'n tien jaar periode vanaf 1983 afgelewer.
Tylecodon bruynsii
Tylecodon bruynsii is 'n plant wat hoort tot die familie Crassulaceae. Die plant is endemies aan Namibië.
Brisbane Botaniese Tuine, Mount Coot-tha
Aantreklikhede
Die botaniese tuin sluit die volgende aantreklikhede in:
Queensland Herbarium
Ontstaan
Die geskiedenis van die Herbarium as 'n instelling begin in 1855 met die aanstelling van Walter Hill as Superintendent van die Botaniese Tuine van Brisbane, vier jaar voor Queensland geskei is van Nieu-Suid-Wallis as kolonie. In 1859, met die skeiding, was Hill aangewys as koloniale plantkundige asook die oorblywende direkteur van die tuine, 'n posisie wat hy tot 1881 gehou het.
Mount Coot-tha
Mount Coot-tha is die bron van Ithacaspruit.
Shawarma
Shawarma (شاورما) is 'n gewilde Midde-Oosterse gereg wat bestaan uit vleis wat in dun skyfies gesny is, in 'n keëlagtige vorm gestapel en op 'n stadig-draaiende vertikale spit of rotisserie gerooster word. Dit was oorspronklik gemaak met lam of skaapvleis, maar word nou ook van hoender, kalkoen, beesvleis of kalfsvleis gemaak. Dun skywe word van die gaar oppervlak afgekerf terwyl dit voortdurend roteer. Shawarma is een van die wêreld se gewildste straatkosse, veral in Egipte, die lande van die Levant, die Arabiese Skiereiland en die res van die Midde-Ooste.
Voorbereiding
Speserye kan komyn, kardamom, kaneel, borrie en paprika insluit. Shawarma word gewoonlik as 'n toebroodjie of wrap bedien, in 'n platbrood soos pita of laffa. In die Midde-Ooste word hoendershawarma tipies bedien met knoffelsous, aartappelskyfies en piekels. In Sirië en Libanon hang die knoffelsous wat saam met die toebroodjie bedien word van die vleis af. Die sous bekend as Toum of Toumie wat gemaak word van knoffel, groente-olie, suurlemoen en eierwit of stysel word gewoonlik saam met 'n hoendershawarma bedien. Aan die ander kant word die sous wat bekend staan as Tarator wat gemaak word uit knoffel, Tahinisous, suurlemoen en water saam met beesshawarma bedien.
In Israel word die meeste shawarma gemaak van donkervleiskalkoen en word gewoonlik saam met tahinisous bedien omdat die bediening van jogurtsous saam met vleis die Joodse dieetbeperking om nie melk en vleis saam te eet, sou oortree. Dit word dikwels versier met blokkies tamaties, komkommers en uie, ingelegde groente, hummus, tahini of amba mangosous. Sommige restaurante bied bykomend geroosterde soetrissies, eiervrug of aartappelskyfies aan.
Mieliegifbol
Die mieliegifbol het 'n wye verspreiding in Suid-Afrika, van Oos-Kaap tot in Gauteng. Dit is betreklik volop aan die Witwatersrand, waar dit normaalweg onder groepies bome of struike groei. Ook in die res van die land word hulle byna altyd onder bome aangetref.
Die plant is ook inheems aan Botswana, Eswatini, Ethiopië, Malawi, Mosambiek, Soedan, Tanzanië, Zambië en Zimbabwe.
Waterstoffluoried
Veiligheid
Dit is 'n gevaarlike stof wat spesiale opleiding vereis om daarmee veilig te kan werk. Dit kan die oë en die vel kwaai beskadig en is 'n inwendige gif. Blootstelling aan die gas kan blindheid veroorsaak.
NG gemeente Boshof
duimnael|regs|160px|Ds. J.H. van Wyk, van 1871 tot 1884 die tweede leraar van Boshof.
Grumman F7F Tigercat
Die Grumman F7F Tigercat is 'n Amerikaanse swaar vegvliegtuig wat met twee suierenjins aangedryf word. Die ontwerp van die vliegtuig het reeds in 1941 begin. Die doelwit was dat dit vanaf 'n vliegdekskip bedryf kan word. Soos die vliegtuig ontwikkel is, was dit duidelik dat die groter en swaarder as enige ander vliegdekskip gebaseerde vliegtuig gaan wees. Die ontwerp was ook uniek vir sy tyd omrede die vliegtuig oor 'n driewiel onderstel beskik het, tog het dit oor 'n vanghaak beskik en die vlerke kon opvou vir gebruik in vliegdekskepe. Reeds voor die prototipe in Desember 1943 sy nooiensvlug afgelê het, het die Amerikaanse Marinierskorps reeds 'n bestelling vir 500 eenhede van die F7F-1 model geplaas. Hulle wou die Tigercat gebruik as 'n land gebaseerde vegvliegtuig vir nabye ondersteuning vir hulle troepe op die grond. Aflewering van die vliegtuig het reeds in April 1944 begin maar die vliegtuig kon nie betyds gesertifiseer word om deel te neem aan die Tweede Wêreldoorlog nie.
Konstantyn Laskaris
Historiese onsekerheid
Die hoofbron van Konstantyn Laskaris se opkoms is Nicetas Choniates, ’n ooggetuie van die val van Konstantinopel. Konstantyn se ondergeskikte rol onder sy broer Theodorus in 1205 laat historici soos sir Steven Runciman en Donald Queller glo dit was eintlik Theodorus wat daardie dag in die Hagia Sophia was en nie Konstantyn nie en dat Theodorus dus aangewys is om Alexios V op te volg.
NG gemeente Boshof
Vergroting van die Kerkgebou
Skaars twintig jaar later word gedink aan vergroting van die kerkgebou wat geopper word op 'n gemeente vergadering op 8 April 1890. Dit het ergter daar gebly totdat diaken G.D.J. Wessels op 17 Augustus 1907 kennis gee dat hy so 'n voorstel gaan indien. Daar word egter besluit dat tye te swaar is en die armoede na die Anglo-Boereoorlog te groot is. Die kerkraad besluit derhalwe dat die CJV-saal gebruik kon word tydens nagmaaltye as die opkomste te groot is.
Tong
Tongoppervlak
Dus ondersoek die dokter nie net jou mangels en keel wanneer jy opdrag kry om jou tong uit te steek nie.
Beeldhoukuns
Algemeen
Dit kan 'n wesenlike funksie vervul in die artistieke geheel. So kan die besondere eienskappe van sekere materiaalsoorte benut word om die besondere effek wat die beeldhouer wil bereik, te verhoog. In dié verband is daar byvoorbeeld die kleur van 'n steen of 'n klip, die besondere grein van 'n houtsoort, die voorkoms van oksidasie by sommige metaalsoorte (die groen aanslag by brons of die roes van yster), of die vorm van 'n sekere skulp. Die moderne werkmetodes maak die moontlikhede vir die beeldhouer feitlik onbeperk.
Buffalo City-stadion
Buffalo City-stadion is 'n veeldoelige sportstadion wat in die voorstad Arcadia van Oos-Londen, Suid-Afrika geleë is. Die stadion was oorspronklik in 1934 gebou en in 2010 opgeknap. Die stadion kan 16 000 toeskouers huisves en word hoofsaaklik vir rugby- en sokkerwedstryde gebruik.
Beeldhoukuns
Hout
Houtkunswerke is waarskynlik al in die voorgeskiedenis gemaak, maar uit dié tyd het niks bewaar gebly nie omdat hout makIik in die opelug vergaan. Die oudste bekende houtkunswerke is afkomstig uit die Egiptiese piramides. Die bewerking van hout verg minder inspanning, maar moet met sorg gedoen word omdat daar deurentyd met die draad van die hout rekening gehou moet word. Houtsoorte wat gebruik word, is eikehout, neuthout, sederhout, lindhout, stinkhout, tambotie, rooshout, ysterhout en ebbehout.
Crateromorpha cylindrica
Die spons behoort tot die geslag Crateromorpha en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1886 deur Schulze.
2023 Australiese Grand Prix
Die 2023 Formule Een Australiese Grand Prix is op 2 April 2023 by die Albert Park-straatrenbaan in Melbourne, Australië gehou. Dit was die derde wedren van die 2023-kampioenskapseisoen gewees.
Projek Cybersyn
Stelsel
Die sagteware vir Cybersyn is Cyberstride genoem, en het Bayesiaanse filtrasie en Bayesiaanse beheer gebruik. Dit is geskryf deur Chileense ingenieurs in oorleg met 'n span van 12 Britse programmeerders. Cybersyn is eers op 'n IBM 360/50 gebruik, maar is later oorgeplaas na 'n minder swaar gebruikte Burroughs 3500-hoofraam.
'n Verwante ontwikkeling was bekend as die Projek Cyberfolk, wat burgers toegelaat het om inligting oor hul buie aan die Projek-organiseerders te stuur.
Paul Heinrich Gerhard Möhring
Hy het mediese wetenskappe gestudeer in Danzig en Wittenberg, en na graduering in 1733 het hy hom as algemene praktisyn in sy tuisdorp Jever gevestig. Möhring was 'n dokter vir die Prins van Anhalt. In 1752 publiseer hy Avium Genera, 'n vroeë poging om voëlspesies te klassifiseer, wat voëls in vier klasse verdeel en die begin van die moderne groeperings toon.
Greg Kinnear
Greg Kinnear (gebore 17 Junie 1963) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Sabrina (1995), As Good as It Gets (1997), You've Got Mail (1998), en Little Miss Sunshine (2006).
Oswald Mosley
Kinders
Die oudste seun van Oswald was die skrywer Nicholas Mosley (1923-2017). Hy was baie krities teenoor sy vader en het dit in sy boek Beyond the Pale: Sir Oswald Mosley and Family 1933-1980 uitgespreek (1983), en in 'n BBC-dokumentêre program in 1997.
Jeppestown
Jeppestown (in die volksmond gewoonlik afgekort tot Jeppe) is ’n oostelike voorstad van Johannesburg, Gauteng, Suid-Afrika. Dit word begrens deur onder meer Troyeville, Marshalltown, Benrose, Kensington, Reynolds View, Belgravia, Wolhuter, Spes Bona en Malvern. Die voorstad se naamgewers, die Jeppes, was Duitse immigrante wat vanuit Rostock in die huidige Duitse deelstaat Mecklenburg-Voorpommere na Suid-Afrika geëmigreer het. Vyf van hulle, die broers Fred, Hermann en Julius, en laasgenoemde se seuns Carl en Julius, het 'n belangrike rol in die geskiedenis van die vroeë Transvaal en Johannesburg gespeel.
Elisabeth Leonskaja
In 1964 het Leonskaja met haar studies by die Moskouse Konservatoria begin. Gedurende haar jare by die konservatoria het sy pryse gewen tydens die George Enescu-fees, Long-Thibaud-Crespin kompetisie en die Koningin Elisabeth Musiekkompetisie in Boekarest, Parys en Brussel.Leonskaja het die Sowjetunie in 1978 verlaat en woon sedertdien in Wene. 'n Noemenswaardige opname van Leonskaja is Edvard Grieg se klavierverwerkings van Mozart se klaviersonates K. 545 en K. 533/494, begelei deur Sviatoslav Richter, saam met wie sy 'n naby vriendskap en samewerking opgebou het. Sy het verskeie jare vir Teldec opnames gemaak, maar maak nou opnames vir die Duitse plate-etiket MD en gee ook baie meesterklasse.
Hymeniacidon caerulea
Die spons behoort tot die genus Hymeniacidon en tot die familie Halichondriidae. Die wetenskaplike naam van die spesie is die eerste keer geldig gepubliseer in 1986 deur Pulitzer-Finali.
Maria Kliegel
Professionele loopbaan
Sy neem binnekort Beethoven se volledige werke vir tjello en klavier, Haydn se tjelloconcertos en Bach se solo tjello suites op. Sy het voorheen 'n Stradivarius bespeel wat bekend geword het as die ex-Gendron, na die bekende Franse tjellis Maurice Gendron. Sy bespeel tans 'n tjello wat deur Carlo Tononi in Venesië in c. 1730 gemaak was. Sy gee sedert 1986 meesterklasse by die Hochschule für Musik Köln.
Universiteit Utrecht
Fakulteite
Benewens die fakulteite, is daar ook 7 nagraadse skole en twee onderwysinstellings binne die UU:
Fakulteit Veeartsenykunde
Hier kan verskillende diersoorte (meestal) verwys word na spesialisversorging, waardeur studente gelyktydig opgelei word. Gesamentlik vorm die drie klinieke 'n Akademiese Dierehospitaal, die grootste akademiese dierehospitaal buite die Verenigde State.
Bolvormige boeg
'n Bolvormige boeg (Eng. bulbous bow) is 'n boeg wat uitsteek by die voorkant van 'n skip net onder die waterlyn. Die boeg verander die manier waarop die water om die romp vloei, wat weerstand verminder en sodoende spoed, reikafstand, brandstofdoeltreffendheid en stabiliteit verhoog. Groot skepe met bolvormige boë het gewoonlik twaalf tot vyftien persent beter brandstofdoeltreffendheid as soortgelyke vaartuie daarsonder. 'n Bolvormige boeg verhoog ook die dryfvermoë van die voorste deel en verbeter dus die bestendigheid van die skip tot 'n klein mate.
Drosanthemum micans
Drosanthemum micans is 'n vetplant in die vygiefamilie wat endemies aan Suid-Afrika is en in die Wes-Kaap, vanaf Montagu en Worcester tot by Swellendam, voorkom. Dit het 'n voorkomsgebied van 500 km² en is deel van die Renosterveld- en fynbos-biome. Die plant het van sy habitat afgestaan aan die aanlê van wingerde en die bedreiging bestaan steeds.
Crateromorpha pedunculata
Die spons behoort tot die geslag Crateromorpha en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1927 deur Ijima.
Hymeniacidon calcifera
Hymeniacidon calcifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Blaasinstrument
Koperblaasinstrumente
Die koperblaasinstrumente bestaan uit metaalbuise van bepaalde lengtes, wat die onderskeie grondtone bepaal. So 'n buis, wat uitloop in 'n wye beker, is, namate die buis langer word, enkel- of meervoudig gebuig, hetsy sirkelvormig of ovaalvormig. Die natuurtone (sekere tone wat ook die tone van die harmoniese reeks genoem word) word deur gewysigde oorblasing verkry en chromatiese tone word verkry deur sekere dele waaruit die buis bestaan, te verskuif, of deur afsonderlike buise aan die hoofbuis toe te voeg. Die mondstuk by koperblaasinstrumente is altyd koppie- of bekervormig. Hierdie koppie of beker word teen die mond van die speler vasgedruk en die vibrasie van die lugkolom word teweeggebring deurdat die speler die lug deur die spleet tussen sy lippe forseer. Die lippe is dus die obstruksie in die pad van die lugvloei en bewerkstellig vibrasie.
Teenpous Benedictus XIII
Benedictus XIII, gebore as Pedro Martínez de Luna y Pérez de Gotor op 25 November 1328 en bekend as Pedro de Luna of ook as el Papa Luna 'n edelman uit Aragon was 'n teenpous in Avignon tydens die Westerse Skisma.
Biografie
Pedro Martínez de Luna is gebore in Illueca, Koninkryk van Aragon (nou deel van Spanje). Hy was 'n edelman van die Luna-familie wat tot die huis van Aragon behoort het. Hy studeer regte aan die Universiteit van Montpellier en verkry sy doktorsgraad. Later het hy kerkreg aan die Universiteit doseer. Sy kennis van kerkreg, sy adellike afkoms en sy sober leefstyl bring hom onder die aandag van Pous Gregorius XI wat hom op 20 Desember 1375 aanstel as kardinaal-diaken van Santa Maria in Cormedin.
Die konsilie van of Constance
In 1415 het die konsilie van Constance 'n einde gemaak aan die warboel. Beide Baldassare Cossa Philargie se opvolger as Teenpous Johannes XXIII en Gregorius het ingestem om te bedank. Benedictus het egter geweier en op 27 Julie 1417 het die konsilie hom uit die kerk verban en geëkskommunikeer. Benedictus wat in Perpignan gewoon het van 1408 tot 1417 vlug na die kasteel van Peñiscola by Valencia in Spanje. Hy het homself nog altyd as die enige regmatige pous beskou aangesien hy die enigste lewende kardinaal van voor die Skisma was. Sy gesag is slegs erken in Aragon waar hy beskerm is deur koning Alfonso V van Aragon. Benedictus bly in Peñiscola tot sy dood op 23 Mei 1423.
Tylecodon ectypus
Die krimpsiektebossie (Tylecodon ectypus) is 'n plant wat hoort tot die familie Crassulaceae. Die plant is endemies aan die Noord-Kaap en is deel van die Sukkulente Karoo. Die spesie kom in die Richtersveld by Steinkopf voor waar daar 'n aantal subpopulasies is. Die plant is seldsaam en het geen bedreigings nie.
Gethyllis lata
Gethyllis lata is 'n meerjarige geofiet wat tot die genus Gethyllis behoort en deel is van die fynbos en Sukkulente Karoo. Die spesie is endemies aan die Noord-Kaap en die Wes-Kaap en kom van die Knersvlakte tot by Nieuwoudtville voor. Die plant word as seldsaam beskou.
Slag van Tsjornobil
Reaksies
Mikhailo Podolijak, 'n raadgewer in die kantoor van die Oekraïense president, het gesê dat dit 'n "heeltemal sinnelose aanval" was en "die toestand van die voormalige Tsjernobil-kernkragsentrale, opsluiting en kernafvalbergingsfasiliteite onbekend is". Die Internasionale Atoomenergie-agentskap het egter gesê dat daar geen ongevalle of vernietiging by die nywerheidsterrein was nie en dat dit van kardinale belang is dat die veilige bedrywighede van die kernfasiliteite in daardie sone nie geraak of ontwrig moet word op enige manier nie.
Stephanie Kemp
Lewensloop
Nadat Kemp haar matriek in Port Elizabeth voltooi het, het Kemp in 1960 fisioterapie aan die Universiteit van Kaapstad (UK) gaan studeer. Politieke onrus in die land, veral die Sharpeville-slagting, het Kemp genoop om na 'n politieke identiteit te soek. Sy het by die Verdedigings- en Hulpfonds in die Kaap aangesluit waar sy onder andere saam met Dora Alexander, Ray Edwards, Albie Sachs se ma, en Sarah Carneson gewerk het. Sy is daarna by die SAKP gewerf. Deur haar interaksie met SAKP-lede en sy ideologie het sy geradikaliseer. Gedurende die tyd deur haar ervaring in Kaapstad het sy weersin teen Afrikaans ontwikkel en daarna geweier om dit meer te praat.
Sy is in Desember 1965 vrygelaat nadat sy meer as 'n jaar en 'n half in die tronk deurgebring het. Haar vrylating het gevolg op die ingryping van haar pa wat minister van Justisie B.J. Vortser versoek het vir haar vroeë vrylating. Die volgende jaar (1966) het sy in ballingskap gegaan waar sy haar stryd teen apartheid voortgesit het deur vir drie jaar vir die Britse Anti-Apartheidsbeweging te werk. Hierdie werk het behels die veldtog en mobilisering van mense in Brittanje en Ierland teen apartheid. Kemp het die res van haar jare in ballingskap ondergronds vir die ANC en SAKP bygestaan. In 1966 is sy met Albie Sachs in Londen getroud en hulle het twee kinders (Alan en Michael) saam gehad. Kemp en Sachs het mekaar in Suid-Afrika ontmoet terwyl Kemp verhoor was. Albie Sachs het haar beskryf as een van die vasbeslote en sterk persoonlikhede van die ANC in Londen “wat tot laat in die nag werk om berigte te ontsyfer en te dekodeer, en om die heropbou van die ondergrondse beweging in Suid-Afrika te help. Dit het werklike toewyding geverg, maar Stephanie was geskik vir die taak”. Ten spyte van sy werk vir die ANC in ballingskap, het Kemp eers amptelik in 1969 lid van die ANC geword, ná die Morogoro-konferensie-resolusie om ANC-lidmaatskap vir nie-Afrikane oop te stel.
Hibernasie
Voorbeelde van soogdiere wat só slaap, is die vlermuis, krimpvarkies en die egte marmot. Visse, reptiele en amfibieë verminder ook al hul liggaamsfunksies tot 'n vlak waar hulle net aan die lewe bly gedurende hul winterslaap. Diere in hierdie toestand is in 'n toestand wat ook 'n skyndood genoem kan word.
Die eekhoring
Eekhorings in Europa slaap vir die grootste deel van die winter in hul neste in bome, maar hulle is nie ware winterslapers nie. Sodra dit nie meer so koud is nie, kom hulle uit en hardloop buite rond en jaag mekaar net soos by ons in die takke · rond. In die herfs gaar hulle klein voorrade voedsel in hol boomstamme en ander plekke op en vreet dit daar wanneer hulle in die winter: wakker word, maar dikwels vergeet hulle skoon waar hulle die voedsel opgeberg het.
Gethyllis linearis
Gethyllis linearis is 'n meerjarige geofiet wat tot die genus Gethyllis behoort. Die spesie is endemies aan die Noord-Kaap en die Wes-Kaap.
Sebraslang
Identifikasie
Die sebraslang het talryke onreëlmatige swart kruisstroke oor die liggaam en die Afrikaanse naam sebraslang is dus hoogs gepas. Soos alle ander Naja-spesies, kan hierdie slang sy kop en nek in 'n kap afvlak. Die kop en kap is eenvormig donkerbruin of swart.
Arnon Grunberg
Outeurskap
Tydens 'n 2010 peiling van nasionale literêre kritici, akademici en skrywers wat deur die tydskrif De Groene Amsterdammer gehou is, is Tirza verkies as die "belangrikste roman van die 21ste eeu," bo Jonathan Littell se Les Bienveillantes en Ian McEwan se Saturday. In 2009 het Grunberg die Constantijn Huygens-prys vir sy gehele oeuvre verwerf en in 2011 the Frans Kellendonk-prys.
Slag van Soemi
Slag
Op 21 Maart het 'n lugaanval 'n kunsmisfabriek in Soemi beskadig, ammoniak uitgelek en die omliggende grond besoedel. Rusland het ontken dat dit verantwoordelik was en eerder voorgestel dat die voorval 'n valsvlagoperasie deur die Oekraïne was.
Beli Ilmen
Beli Ilmen (Russies: Белый Ильмень) is 'n klein Kasakse dorpie in Krasnojarski-rajon van Astrachan-oblast, Rusland. Dit behoort tot die Krasni Jar Plaaslike Munisipaliteit wat die rajon se setel ook insluit, en lê op 'n eiland in die Wolga-rivierdelta.
Otto Klemperer
Lewensloop
Klemperer begin sy musiekstudies aan die Dr. Hoch Konservatoria van Frankfurt. Hy vertrek later na Berlyn waar hy lesse ontvang by die komponis Hans Pfitzner. Dit blyk spoedig dat hy oor 'n aanleg vir dirigeer beskik. In 1905 maak hy kennis met Gustav Mahler. Hy raak weldra met Mahler bevriend. In 1910 assisteer Klemperer vir Mahler in München tydens die eerste uitvoering van sy Agste Simfonie, die Symphonie der Tausend. Hierop volg 'n tydperk met betreklik kort aanstellings. Hy dirigeer van 1910 tot 1912 te Hamburg, van 1912-1913 te Barmen en van 1914 tot 1917 te Straatsburg. Tussen 1917 en 1924 was hy Generalmusikdirektor aan die opera te Keulen. Van 1924 tot 1927 was hy aktief in Wiesbaden. In 1927 bereik hy Berlyn, waar hy tot 1931 aan die Kroll-Opera dirigeer. Hy dirigeer vele komposisies se eerste opvoerings, van onder andere Paul Hindemith (Cardillac), Arnold Schönberg (Erwartung) en Igor Strawinski (Oedipus Rex).
LGBT-regte in Namibië
Lesbiese, gay, biseksuele en transgender persone in Namibië staar regsuitdagings in die gesig wat nie deur nie-LGBT-inwoners ervaar word nie. Diskriminasie op grond van seksuele oriëntasie en geslagsidentiteit word nie in Namibië verbied nie, en huishoudings wat deur selfdegeslag-pare gelei word, kom nie in aanmerking vir dieselfde wettige beskerming wat beskikbaar is vir teenoorgesteldegeslag-pare nie.
Frank Westerman
As voormalige korrespondent vir die Nederlandse De Volkskrant en NRC Handelsblad het hy onder meer in Belgrado en Moskou gewoon.
Theodorus I Laskaris
Bewind
Intussen is Theodorus se leër onder aanvoering van sy broer Konstantyn by Adramyttion deur die Latyne verslaan. Hy het egter in 1209 ’n verowering behaal. Die Nicene het ook sultan Kaykhusraw I van die Seldjoekse kanaat Rum in 1211 verslaan en Theodorus het die sultan vermoor. In Oktober van dié jaar het keiser Hendrik van Vlaandere Theodorus verslaan en sy mag uitgebrei tot by die suidelike kus van die See van Marmara. Ondanks dié terugslag het Theodorus sy beheer tot in Paflagonië uitgebrei.
Oorlog en terpentyn
Kort beskrywing
Kort voor sy dood in 1981 gee Hertmans se oupa vir hom 'n paar verslete, volgeskrewe boeke. Jare lank kyk Hertmans nie daarna nie – totdat hy dit op 'n dag wel beetkry en meer as een geheim daarin vind. Hertmans lees van sy oupa se armoedige kinderjare in Gent, van sy gruwelike ervarings as frontsoldaat tydens die Eerste Wêreldoorlog, en van 'n vroeggestorwe liefde.
Swiftsure-klas duikboot
Operasionele geskiedenis
Tussen 1987 en 1993 is die Spartan, Splendid en Sceptre toegerus met nuwe verbeterde reaktorkerns. Die leier van die klas, Swiftsure, is egter in 1992 uit diens gestel weens tegniese probeme, lank voor die beplande onttrekkingsdatum.
Nuwe administratiewe hoofstad
Die nuwe hoofstad van Egipte het nog nie 'n naam nie. 'n Kompetisie is op die nuwe hoofstad se webwerf geloods om 'n nuwe naam en logo vir dié stad te kies. 'n Jurie van spesialiste is saamgestel om die voorstelle wat op die lys ingedien is, te evalueer en om die beste onder al die voorstelle te bepaal. Die Egiptiese regering het egter nog geen amptelike uitslae bekend gemaak nie.
Thomas Maskew Miller
Maskew Miller se maatskappy het in 1983 met Longman saamgesmelt om Maskew Miller Longman te vorm. Vandag is Maskew Miller Longman deel van Pearson Education, wat op sy beurt deur Pearson plc besit word.
Publikasies
Enkele van die boeke wat hy uitgegee het ter illustrasie:
NG gemeente Jacobsdal
Die NG gemeente Jacobsdal is 'n gemeente in die Vrystaatse Sinode van die Nederduitse Gereformeerde Kerk met sy middelpunt op die dorp Jacobsdal. Dis in 1860 gestig as die sewende gemeente van die Vrystaatse Kerk en die 79ste gemeente in die hele NG Kerk. In die Vrystaat is net Winburg (1841), NG gemeente Fauresmith (1848), Bloemfontein (1848), Harrismith (1849) en Boshof (1856) ouer.
Laerskool Louis Leipoldt
Die skool se missie is: "Om as rolmodel die kind se karakter te ontwikkel deur kwaliteit onderrig en waardes die kind in Afrikaans, as moedertaal, te begelei op 'n pad na sukses en selfverwesenliking om 'n verskil te maak."
Van die kultuuraktiwiteite wat by die skool aangebied word is: Voortrekkers, koor: junior & senior, musiekblyspel, orators, redenaars, Pretpraat, kunswedstryd, kultuurfees, spreekkoor, redaksie – skoolblad, entrepreneursdag Gr 7, Spelling Bee, Woordspel en Centurion Kunstefees.
Geskiedenis
Bouwerk aan die nuwe skoolgebou het op 21 Februarie 1951 begin. Op 2 Oktober 1951 is dele van die nuwe skoolgebou betrek.
Koolstofgetal
In organiese chemie is die koolstofgetal (C#) van 'n verbinding die aantal koolstofatome in elke molekule. Die eienskappe van koolwaterstowwe kan met die koolstofgetal gekorreleer word, hoewel die koolstofgetal alleen nie 'n aanduiding is van die versadiging van die organiese verbinding nie. As 'n spesifieke molekule beskryf word, is die koolstofgetal ook die orde van 'n spesifieke koolstofatoom in 'n ketting.
Crateromorpha tumida
Crateromorpha tumida is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Neo-Nazisme
Na die Duitse hereniging, veral in die voormalige Duitse Demokratiese Republiek (DDR), het 'n beskeie toename in neo-Nazisme ontstaan. In die DDR, waar anti-fascisme tot staatsideologie verhef is, is die aantal Neo-Nazi's deur die opposisionele jeugbeweging op sowat 2 000 beraam. Oos-Duitse media het nouliks verslag gedoen oor neo-nazistiese voorvalle. Toe neo-Nazi's op 17 Oktober 1987 'n punk-konsert in die Oos-Berlynse Zion-kerk aangeval het, het die Oos-Duitse polisie (Volkspolizei) nie ingegryp nie. Die voorval het opslae in heel Berlyn gemaak. DDR-media het beweer dat die aanvallers in waarheid Wes-Berlyners sou wees en die hele voorval net daarop gemik was om die DDR se internasionale reputasie te beskadig.
Little Richard
Vroeë lewe
Richard Wayne Penniman is op 5 Desember 1932 in Macon, Georgië, gebore die derde van 12 kinders van Leva Mae (née Stewart) en Charles "Bud" Penniman. Sy pa was 'n kerk diaken en 'n baksteen messelaar, wat mampoer verkoop het en 'n nagklub besit het genaamd die Tip In Inn. Sy moeder was 'n lid van Macon se New Hope Baptist Church. Aanvanklik moes sy voornaam 'Ricardo' gewees het, maar 'n fout het gelei tot "Richard". In sy kinderjare is hy deur sy familie die bynaam "Lil 'Richard" genoem vanweë sy klein en skraal raam. Penniman het op 'n jong ouderdom in die kerk begin sing.
Bekendheid
In 1962, toe rock'n'roll baie meer aanvaar geword het, het hy sy terugkeer gemaak met 'n Britse toer. Hy is ondersteun deur sommige van sy Britse aanhangers, die Beatles en The Rolling Stones. In die tussentyd, het hy 'n aantal gospel plate opgeneem. Daarna het hy soms opgetree en plate gemaak, hoewel hy die meeste van sy loopbaan as predikant deurebring het. 'n Moeilike oomblik, gegewe sy godsdienstige agtergrond, was sy belydenis dat hy homoseksueel was.